Ένταξη ατόμου με ήπια νοητική καθυστέρηση στη γειτονιά:
Creators: name: Σαρηπανίδης, Χριστόφορος Ιορδάνη
Publisher: name: Aristotle University of Thessaloniki
Year: 2013
Subjects: Ένταξη
Παρέμβαση
Γειτονιά
Inclusion
Intervention
Neihbourhood

description: Η παρούσα ερευνητική εργασία συγκροτεί το αποτέλεσμα μιας 15μηνης συμμετοχικής παρατήρησης, παρέμβασης, επεξεργασίας κι ανάλυσης των αποτελεσμάτων ενός προγράμματος παρέμβασης, που είχε ως στόχο την ένταξη στο κοινωνικό περιβάλλον μιας ομάδας χορού ενηλίκων, ενός νέου με ήπια νοητική ανεπάρκεια, που ζούσε στην περιοχή, χωρίς να έχει σχεδόν καμία προηγούμενη επαφή με το κοινωνικό περιβάλλον εκτός του διαμερίσματος όπου διέμενε. Αυτή η έρευνα δράσης διεξήχθη στον πολιτιστικό σύλλογο μιας περιοχής της Θεσσαλονίκης και είχε σαν υπόθεση την πεποίθηση πως ένα άτομο με νοητική ανεπάρκεια μπορεί να επωφεληθεί από ένα παιδαγωγικό πρόγραμμα παρέμβασης που έχει στόχο την ανάπτυξη κοινωνικών δεξιοτήτων, που είναι απαραίτητες για τη συμμετοχή του στην τοπική κοινωνία και ως αποτέλεσμα να βελτιώσει την επικοινωνία του, να ενταχθεί σε παρέες και να εξελίξει τις δεξιότητες αυτοπροσδιορισμού. Στόχος της έρευνας ήταν η ομάδα χορού να αποτελέσει το πλαίσιο για να γίνουν βήματα ένταξης σ’ ένα κοινωνικό περιβάλλον, μέσα από την ανάπτυξη συγκεκριμένων κοινωνικών δεξιοτήτων που απουσίαζαν από το Θανάση και τη διαχείριση των αντιδράσεων των άλλων απέναντί του για να εξελιχθεί η αλληλεπίδραση. Πιο συγκεκριμένα, να μπορεί να διαχειρίζεται τις κοινωνικές περιστάσεις, να μπορεί να αντιλαμβάνεται και να προσαρμόζει στις εκάστοτε κοινωνικές συνθήκες τα θέματα συζήτησής του, χωρίς να γίνεται κουραστικός στους γύρω του. Να αρχίσει επίσης να νοιάζεται τον άλλο, να αποκτήσει δηλαδή αμοιβαιότητα, αλλά και να μειωθεί η παθητικότητά του στις αντιδράσεις του σε διάφορες κοινωνικές συνθήκες. Τέλος στόχο αποτέλεσε και η παρέμβαση στη σχέση του με το άλλο φύλο, αν αυτό αποδεικνύονταν αναγκαίο. Η έρευνα αυτή ήταν συμμετοχική, αφού αποτέλεσα κι εγώ οργανικό μέλος της όλης ερευνητικής διαδικασίας, μελετώντας - μέσα από τη σχέση μου μαζί του και την άμεση υλοποίηση του προγράμματος παρέμβασης – τις αντιδράσεις του Θανάση και τους τρόπους συμπεριφοράς που είχε στις εκάστοτε κοινωνικές συνθήκες που προέκυπταν. Η παρούσα ερευνητική εργασία θα μπορούσαμε να πούμε πως χωρίζεται σε τέσσερις βασικές φάσεις. Κατά την πρώτη, λοιπόν, φάση πραγματοποιήθηκε σε διάστημα 2 μηνών η γνωριμία μου με τον Θανάση που θα αποτελούσε το ερευνητικό μου δείγμα και η μελέτη των γνωστικών και κοινωνικών του χαρακτηριστικών που σχετίζονταν με τους στόχους της έρευνας, η εξοικείωση εμού και του μαθητή με τον χορό, καθώς και ο σχεδιασμός του προγράμματος παρέμβασης. Η δεύτερη φάση περιελάμβανε την υλοποίησή του εντός πέντε μηνών (18 συναντήσεων), ενώ η τρίτη τη συλλογή των απόψεων και των εκτιμήσεων των εκπαιδευτικών του μαθητή και των ψυχολόγων σχετικά με τους στόχους που έθεσα και το βαθμό επίτευξης αυτών. Η τέταρτη φάση, τέλος, του παρόντος ερευνητικού προγράμματος παρέμβασης αφορούσε την επεξεργασία των δεδομένων που προέκυψαν σε όλο το χρονικό διάστημα υλοποίησης της έρευνας και η προσπάθεια ανάλυσης, αιτιολόγησης κι επεξήγησης των όποιων μεταβολών πραγματοποιήθηκαν στις προς μελέτη κοινωνικές δεξιότητες του Θανάση. Για το σχεδιασμό του προγράμματος χρειάστηκε να συνεργαστώ τόσο με την διευθύντρια, όσο και με τους ψυχολόγους του ιδρύματος που δουλεύουν με το Θανάση, ενώ τέλος τα δεδομένα που είτε συνδέονταν με τους ειδικούς στόχους του Θανάση είτε αφορούσαν οτιδήποτε άλλο συνέβαινε κι έκρινα πως ήταν άξιο αναφοράς, καταγράφονταν σε ημερολόγια που τηρούσα σε κάθε μια από τις συναντήσεις μου μαζί του.
description: This research paper is the result of a 15-month active observation and intervention program aiming to the inclusion of a mentally deficient adult at the social environment of a dancing team. The adult had been secluded in his apartment and before this intervention he had no relations with the social environment in his neighborhood. The hypothesis of this intervention was that with a properly designed program a mentally deficient person could be helped to develop social skills, participate in the local community and improve his communication skills. The goal of this research was to help the adult interact with his social environment, through his participation at a regional dancing club in Thessaloniki and the feedback he received from the other club members. More specifically, the aim was to help the adult adjust to the surrounding social conditions and participate in conversations without being awkward or tiring. Another goal was to make him more thoughtful, caring and active. Furthermore another goal of this intervention would focus on his relationships with the opposite sex, if that proved to be necessary. The research was participatory, since I also became actively a member of the dancing group and followed this process. Through my own relationship with him I was able to monitor the immediate implementation of the program, the reactions of others towards him and his behavior. This research work could be divided into four main phases. During the first phase, which lasted two months, I tried to introduce myself and interact with the mentally deficient adult. As we got to know each other I studied his cognitive and social characteristics associated with the objectives of this research. The second phase lasted five months and it included 18 meetings at a regional cultural dancing club. The third phase consisted of the collection of the views and considerations of the instructors and the psychologist on the adult and his achievements. The fourth phase included the processing of the data that were generated through this project, as well as the analysis and explanation of the changes that were made on the adult’s social skills. In order to design the program I had to cooperate with the headmistress and the psychologist of the institute. The data of this project and the steps the adult has made have been recorded in diaries that I kept on each of my meetings with him.